CELEX: 32012R1097
Language: mt
Date: 2012-11-23 00:00:00
Title: Regolament ta’ Implimentazzjoni tal-Kummissjoni (UE) Nru 1097/2012 tat- 23 ta’ Novembru 2012 li jemenda r-Regolament (UE) Nru 142/2011 li jimplimenta r-Regolament (KE) Nru 1069/2009 tal-Parlament Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE dwar ċerti kampjuni u oġġetti eżentati minn eżamijiet veterinarji fuq il-fruntiera skont dik id-Direttiva fir-rigward għad-dispaċċ ta’prodotti sekondarji tal-annimali u prodotti derivati bejn l-Istati Membri Test b’relevanza għaż-ŻEE

24.11.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 326/3
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 1097/2012
      tat-23 ta’ Novembru 2012
      li jemenda r-Regolament (UE) Nru 142/2011 li jimplimenta r-Regolament (KE) Nru 1069/2009 tal-Parlament Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE dwar ċerti kampjuni u oġġetti eżentati minn eżamijiet veterinarji fuq il-fruntiera skont dik id-Direttiva fir-rigward għad-dispaċċ ta’prodotti sekondarji tal-annimali u prodotti derivati bejn l-Istati Membri
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat t-Trattat dwar il-Funzjonament tal-Unjoni Ewropea,
      Wara li kkunsidrat r-Regolament (KE) Nru 1069/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jħassar ir-Regolament (KE) Nru 1774/2002 (1) u b’mod partikolari l-Artikolu 21(5)(a), 23(3) u 48(2), tiegħu,
      Billi:
      
                  (1)
               
               
                  Ir-Regolament (KE) Nru 1069/2009 jistabbilixxi regoli tas-saħħa pubblika u tal-annimali għall-prodotti sekondarji tal-annimali u derivati minnhom, sabiex jiġu evitati u minimizzati r-riskji għas-saħħa pubblika u tal-animali li ġejjin minn dawn il-prodotti. Huwa jipprovdi wkoll regoli għall-kummerċjalizzazzjoni ta’ prodotti sekondarji tal-annimali u ta’ prodotti derivati.
               
            
                  (2)
               
               
                  Ir-Regolament tal-Kummissjoni (UE) Nru 142/2011 tal-25 ta’ Frar 2011 li jimplimenta r-Regolament (KE) Nru 1069/2009 tal-Parlament Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE dwar ċerti kampjuni u oġġetti eżentati minn eżamijiet veterinarji fuq il-fruntiera taħt dik id-Direttiva (2), jistabbilixxi regoli ta’ implimentazzjoni għar-Regolament (KE) Nru 1069/2009, inklużi regoli dwar ir-reġistrazzjoni tal-operaturi, il-kontenut ta’ dokumenti kummerċjali li jakkumpanjaw il-kunsinni ta’ prodotti sekondarji tal-annimali u prodotti derivati fil-kummerċ bejn l-Istati Membri u t-tqassim tal-formola tan-notifika li għandha tiġi pprovduta għal ċerti prodotti sekondarji tal-annimali u prodotti derivati skont l-Artikolu 48(1) tar-Regolament (KE) Nru 1069/2009.
               
            
                  (3)
               
               
                  F’konformità mar-Regolament (KE) Nru 1069/2009, l-operaturi għandhom jiżguraw li l-prodotti sekondarji tal-annimali u prodotti derivati jkunu traċċabbli fl-istadji kollha tal-katina tal-manifattura, użu u rimi, biex b’hekk ikunu evitati interruzzjonijiet bla bżonn tas-suq intern fil-każ ta’ avvenimenti li jkollhom rabta ma’ riskji attwali jew potenzjali għas-saħħa pubblika jew tal-annimali.
               
            
                  (4)
               
               
                  L-operaturi jridu jiżguraw li l-attivitajiet koperti mill-ambitu tal-leġiżlazzjoni dwar prodotti sekondarji li ġejjin mill-annimali huma reġistrati jew approvati. Madankollu, l-immaniġġjar ta’ kwantitajiet żgħar ta’ materjali tal-Kategorija 2 u 3 jistgħu jippreżentaw riskju negliġibbli jekk dawn joriġinaw minn żoni fejn l-ebda marda li tittieħed mill-bnedmin jew mill-annimali ma tkun ġiet innotifikata. L-Istati Membri għandhom għalhekk ikunu awtorizzati biex jippermettu attivitajiet partikolari mingħajr reġistrazzjoni kif ipprovdut fl-Artikolu 23 tar-Regolament Nru (KE) 1069/2009. Tali deroga għandha tkun limitata biss għal attivitajiet li jikkonċernaw il-provvista diretta tal-prodotti f’dak ir-reġjun lill-utent aħħari, fis-suq lokali jew lil stabbilimenti lokali ta’ bejgħ bl-imnut.
               
            
                  (5)
               
               
                  Kull kunsinna ta’ prodotti sekondarji tal-annimali jew prodotti derivati li jiġu nnegozjati bejn l-Istati Membri għandha tkun akkumpanjata minn dokument kummerċjali. Madankollu, huwa neċessarju li jiġu emendati u estiżi r-rekwiżiti attwali dwar id-dokument kummerċjali biex jiġi żgurat li jkun jinkludi l-informazzjoni neċessarja kollha dwar l-immaniġġar sikur, it-trattament u l-użu maħsub jew ir-rimi tal-materjal kkonċernat.
               
            
                  (6)
               
               
                  Fuq id-dokument kummerċjali l-operatur għandu jispeċifika ċerta informazzjoni fuq il-kunsinna, partikolarment il-kategorija ta’ prodotti sekondarji tal-annimali jew prodotti derivati, in-natura tal-prodott u t-tip ta’ trattament. Skont l-Artikolu 3 tar-Regolament (UE) Nru 142/2011 ma hemm l-ebda ħtieġa li jinħareġ dokument kummerċjali għall-prodotti dderivati ġew iddikjarati bħala l-punt aħħari fil-katina tal-manifattura. Ir-referenza għall-istandards ta’ pproċessar fir-Regolament (KE) Nru 853/2004 tal-Parlament Ewropew u tal-Kunsill (3) ukoll jistgħu jitneħħew. L-Anness VIII tar-Regolament (UE) Nru 142/2011 għandu għalhekk jiġi emendat.
               
            
                  (7)
               
               
                  Bosta prodotti sekondarji tal-annimali u prodotti derivati kif imsemmi fl-Artikolu 48 (1) tar-Regolament (KE) Nru 1069/2009 għandhom ikunu awtorizzat minn qabel mill-awtorità kompetenti tal-Istat Membru tad-destinazzjoni malli ssir l-applikazzjoni mill-operatur. L-Anness XVI tar-Regolament (UE) Nru 142/2011 jistabbilixxi format standard għall-awtorizzazzjoni biex jintbagħtu prodotti sekondarji tal-annimali u prodotti derivati għal Stat Membru ieħor. Dak il-format għandu jiġi emendat biex jinkludi informazzjoni dwar id-data tat-tmiem tal-validità tal-awtorizzazzjonijiet, il-volum jew il-massa tal-kunsinna, l-isem u l-indirizz tal-kunsinnatur, l-oriġini tal-prodotti sekondarji tal-annimali u l-post tad-destinazzjoni tal-kunsinna. L-Anness XVI tar-Regolament (UE) Nru 142/2011 għandu għalhekk jiġi emendat.
               
            
                  (8)
               
               
                  Ir-Regolament (UE) Nru 142/2011 għandu għalhekk jiġi emendat skont dan.
               
            
                  (9)
               
               
                  Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali.
               
            ADOTTAT DAN IR-REGOLAMENT:
      Artikolu 1
      Ir-Regolament (UE) Nru 142/2011 huwa emendat kif ġej:
      
                  (1)
               
               
                  Fl-Artikolu 20, il-punt (a) tal-paragrafu 4 jinbidel b’dan li ġej:
                  
                              “(c)
                           
                           
                              l-operaturi li jittrasportaw suf u xagħar nexfin mhux trattati, sakemm dawn ikunu magħluqin b’mod sikur f’pakketti, u jintbagħtu direttament f’impjant li jipproduċi prodotti derivati biex jintużaw barra mill-katina tal-għalf jew f’impjant li jwettaq operazzjonijiet intermedji, b’kundizzjonijiet li jipprevjenu t-tixrid ta’ aġenti patoġeniċi;
                           
                        
                              (d)
                           
                           
                              operaturi li jużaw kwantitajiet żgħar ta’ materjali tal-Kategorija 2 u 3 msemmija fl-Artikolu 9 u 10 tar-Regolament (KE) Nru 1069/2009 jew ta’ prodotti derivati minnhom, bil-għan ta’ forniment dirett tal-prodotti fi ħdan ir-reġjun lill-utent aħħari, fis-suq lokali jew lil stabbilimenti lokali tal-bejgħ bl-imnut, jekk l-awtorità kompetenti ma tqisx li din l-attività tippreżenta riskju ta’ tixrid ta’ xi marda serja li tittieħed mill-bnedmin jew mill-annimali; dan il-punt m’għandux japplika meta dawk il-materjali jintużaw bħala għalf għal annimali tat-trobbija għajr għal annimali tal-pil.”
                           
                        
            
                  (2)
               
               
                  L-Annessi VIII u XVI huma emendati skont it-test fl-Anness għal dan ir-Regolament.
               
            Artikolu 2
      Dan ir-Regolament għandu jidħol fis-seħħ għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-23 ta’ Novembru 2012.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 300, 14.11.2009, p. 1.
      
         (2)  ĠU L 54, 26.2.2011, p. 1.
      
         (3)  ĠU L 139, 30.4.2004, p. 55.
      
         ANNESS
         L-Annessi tar-Regolament (UE) Nru 142/2011 huma emendati kif ġej:
         
                     (1)
                  
                  
                     fl-Anness VIII, il-Kapitolu III, il-mudell tad-dokument kummerċjali huwa sostitwit b’dan li ġej:
                     “Dokument kummerċjali
                     
                     Għat-trasportazzjoni ta’ prodotti sekondarji tal-annimali u ta’ prodotti dderivati mhux maħsuba għall-konsum mill-bniedem skont ir-Regolament (KE) Nru 1069/2009 fl-Unjoni Ewropea
                     
                        
                     Test ta 'immaġni
                     
                        Parti I: Dettalji tal-kunsinna mibgħuta
                        L-UNJONI EWROPEA
                        Dokument kummerċjali
                        I.1. Kunsinnatur
                        Isem
                        Indirizz
                        Kodiċi Postali
                        I.2. Nru ta’ referenza tad-dokument
                        I.2.a. Nru ta’ referenza lokali
                        I.3. Awtorità kompetenti ċentrali
                        I.4. Awtorità kompetenti lokali
                        I.5. Destinatarju
                        Isem
                        Indirizz
                        Kodiċi Postali
                        Tel.
                        I.6.
                        I.7.
                        I.8. Pajjiż tal-oriġini
                        Kodiċi ISO
                        I.9. Reġjun tal-oriġini
                        Kodiċi
                        I.10. Pajjiż tad-destinazzjoni
                        Kodiċi ISO
                        I.11. Reġjun tad-destinazzjoni
                        Kodiċi
                        I.12. Post tal-oriġini
                        Stabbiliment
                        Isem
                        Numru tal-approvazzjoni
                        Indirizz
                        Kodiċi Postali
                        I.13. Post tad-destinazzjoni
                        Stabbiliment
                        Oħrajn
                        Isem
                        Numru tal-approvazzjoni
                        Indirizz
                        Kodiċi Postali
                        I.14. Post tat-tagħbija
                        I.15. Data tat-tluq
                        I.16. Mezz ta’ trasport
                        Ajruplan
                        Vapur
                        Vagun tal-ferrovija
                        Vettura tat-triq
                        Oħrajn
                        Identifikazzjoni
                        I.17. Trasportatur
                        Isem
                        Numru tal-approvazzjoni
                        Indirizz
                        Kodiċi Postali
                        Stat Membru
                        I.18. Deskrizzjoni tal-prodott
                        I.19. Kodiċi tal-komodità (Kodiċi NM)
                        I.20. Kwantità
                        I.21. Temperatura tal-prodotti
                        Ambjent
                        Mkessaħ
                        Ffriżat
                        Temperatura kkontrollata
                        I.22. Għadd ta’ pakketti
                        I.23. Is-Siġill/Nru tal-Kontenitur
                        I.24. Tip ta’ imballaġġ
                        I.25. Prodotti ċċertifikati għal:
                        Għalf tal-annimali
                        Użu tekniku
                        I.26.
                        I.27. Tranżitu minn ġo Stati Membri
                        Stat Membru
                        Kodiċi ISO
                        Stat Membru
                        Kodiċi ISO
                        Stat Membru
                        Kodiċi ISO
                        I.28. Esportazzjoni
                        Pajjiż terz
                        Kodiċi ISO
                        Punt tal-ħruġ
                        Kodiċi
                        I.29.
                        I.30.
                        I.31. Identifikazzjoni tal-prodotti
                        Numru tal-approvazzjoni tal-istabbilimenti
                        Speċi
                        (Isem xjentifiku)
                        Natura tal-prodott
                        Kategorija
                        Tip ta’ trattament
                        Impjant tal-manifattura
                        Numru tal-lott
                     
                     
                        
                     Test ta 'immaġni
                     
                        Parti II: Ċertifikazzjoni
                        PAJJIŻ
                        Prodotti sekondarji tal-annimali/prodotti dderivati mhux maħsuba għall-konsum mill-bniedem
                        II. Tagħrif dwar is-saħħa
                        II.a. Nru ta’ referenza taċ-ċertifikat
                        II.b.
                        II.1. Dikjarazzjoni tal-kunsinnatur
                        Jiena, hawn taħt iffirmat, niddikjara li:
                        II.1.1. l-informazzjoni fil-Parti I hija fattwalment korretta;
                        II.1.2. ittieħdu l-prekawzjonijiet kollha biex tkun evitata l-kontaminazzjoni tal-prodotti sekondarji tal-annimali jew tal-prodotti dderivati minn aġenti patoġeniċi u minn kontaminazzjoni bejn kategorija u oħra ta’ prodotti.
                        Noti
                        Parti I:
                        Ir-referenza tal-kaxxi ta’ I.9 u I.11: jekk ikun xieraq.
                        Ir-referenza tal-kaxxi I.12, I.13 u I.17: in-numru tal-approvazzjoni jew in-numru tar-reġistrazzjoni. Fil-każ ta’ demel ipproċessat indika fil-kaxxa I.13 in-numru tar-reġistrazzjoni jew tal-approvazzjoni tal-impjant jew l-azjenda tad-destinazzjoni.
                        Ir-referenza tal-kaxxa I.14: imla jekk differenti minn “I.1. Kunsinnatur”.
                        Ir-referenza tal-kaxxa I.25: użu tekniku: kull użu ieħor minbarra għall-konsum mill-annimali.
                        Ir-referenza tal-kaxxa I.31:
                        Speċi tal-annimali: Għal materjal tal-Kategorija 3 u għal prodotti ġejjin minnu maħsubin biex jintużaw għat-tagħlif. Agħżel minn dawn li ġejjin: Aves, ruminanti, annimali li ma jixtarrux, Mammalia, Pesca, Mollusca, krustaċji, invertebrati
                        Natura tal-prodott: Daħħal prodott magħżul minn fost li ġejjin fil-lista: “prodotti sekondarji tal-apikultura”, “prodotti tad-demm”, “demm”, “dqiq tad-demm”, “residwi ta’ diġestjoni”, “kontenut tal-kanal tad-diġestjoni”, “dog-chews”, “ħut mitħun”, “interjuri għat-taħwir”, “ġelatina”, “qrieqeċ”, “ġlud”, “proteini idrolizzati”, “fertilizzanti organiċi”, “ikel għall-annimali domestiċi”, “proteina pproċessata tal-annimali”, “ikel ipproċessat ta’ annimali domestiċi”, “ikel nej għall-annimali domestiċi”, “xaħmijiet imdewba”, “kompost”, “demel ipproċessat”, “żejt tal-ħuta”, “prodotti tal-ħalib”, “ħama taċ-ċentrifugi jew tas-separaturi mill-ipproċessar tal-ħalib”, “fosfat dikalċiku”, “fosfat trikalċiku”, “kollaġni”, “prodotti mill-bajd”, “serum tal-ekwidi”, “trofej tal-kaċċa”, “suf”, “xagħar”, “lanżit tal-ħnieżer”, “rix”, “prodotti sekondarji tal-annimali għall-ipproċessar”, “prodotti derivati”.
                        Il-kategorija: Speċifika l-materjali tal-Kategoriji 1, 2 jew 3.
                        Fil-każ ta’ materjal tal-Kategorija 3, indika l-punt tal-Artikolu 10 tar-Regolament (KE) Nru 1069/2009, li jirreferi għall-prodott sekondarju tal-annimali kkonċernat (eż. l-Artikolu 10(a), l-Artikolu 10(b), eċċ.).
                        Fil-każ ta’ materjal ta’ Kategorija 3 għal użu f’ikel nej għall-annimali domestiċi indika “3a”, “3b(i)” jew “3b (ii)” skont jekk il-prodotti sekondarji tal-annimali jissemmewx fl-Artikolu 10(a) jew fl-Artikolu 10(b)(i) jew (ii) tar-Regolament (KE) Nru 1069/2009.
                        Fil-każ ta’ ġlud u prodotti dderivati minnhom, indika “3b(iii)” jew “3(n)” skont jekk il-prodotti sekondarji tal-annimali jew prodotti dderivati jissemmewx fl-Artikolu 10(b)(iii) jew fl-Artikolu 10(n) tar-Regolament (KE) Nru 1069/2009.
                        Fejn kunsinna tkun magħmula minn aktar minn Kategorija waħda, indika l-kwantità u, jekk japplika, l-għadd ta’ kontenituri għal kull Kategorija ta’ materjali.
                        Tip ta’ trattament: Għal ġlud ittrattati indika t-trattament:
                        “(a)” għal imnixxfa;
                        “(b)” għal immellħa fin-niexef jew fl-ilma għal mill-anqas 14-il jum qabel id-dispaċċ;
                        “(c)” għal dawk immellħa għal sebat ijiem fil-melħ tal-ilma baħar miżjud bi 2 % ta’ karbonat tas-sodju.
                        Għal materjali tal-Kategorija 1 u 2 iddeskrivi l-metodu tal-ipproċessar jew tat-trasformazzjoni. Indika l-metodu rilevanti (agħżel metodu tal-ipproċessar minn 1 sa 5 msemmi fil-Kapitolu III tal-Anness IV tar-Regolament (UE) Nru 142/2011).
                        Għal materjali tal-Kategorija 3 u prodotti dderivati mill-materjal tal-Kategorija 3 maħsuba għall-użu fl-għalf: fejn xieraq iddeskrivi n-natura u l-metodi tat-trattament. Indika l-metodu rilevanti tal-ipproċessar (agħżel metodu minn 1 sa 7 msemmi fil-Kapitolu III tal-Anness IV tar-Regolament (UE) Nru 142/2011).
                        Numru tal-lott: Daħħal in-numru tal-lott jew in-numru tal-ċomba tal-identifikazzjoni, fejn japplika.
                        Parti II:
                        Il-firma għandha tkun ta’ kulur differenti minn dak tal-istampar.
                        Firma
                        Magħmul fi … nhar …
                        (post)
                        (data)
                        (firma tal-persuna responsabbli/kunsinnatur)
                        (isem, b’ittri kapitali)”
                     
                  
               
                     (2)
                  
                  
                     fl-Anness XVI, Kapitolu III, it-Taqsima 10 tinbidel b’dan li ġej:
                     “Taqsima 10
                     
                     
                        Format standard għall-applikazzjonijiet għal ċerti awtorizzazzjonijiet fil-kummerċ fl-Unjoni
                     
                     L-operaturi għandhom japplikaw lill-awtorità kompetenti tal-Istat Membru tad-destinazzjoni għall-awtorizzazzjoni biex jintbagħtu prodotti sekondarji tal-annimali u prodotti derivati kif imsemmi fl-Artikolu 48(1) tar-Regolament (KE) Nru 1069/2009 skont il-format li ġej:
                     
                        
                     Test ta 'immaġni
                     
                        PAĠNA 1/2
                        APPLIKAZZJONI GĦALL-AWTORIZZAZZJONI BIEX JINTBAGĦTU PRODOTTI SEKONDARJI TAL-ANNIMALI LIL STAT MEMBRU IEĦOR
                        (L-ARTIKOLU 48 TAR-REGOLAMENT (KE) Nru 1069/2009)
                        Isem u ndirizz tal-post tal-oriġini
                        Numru tal-approvazzjoni jew tar-reġistrazzjoni, maħruġ minn (awtorità kompetenti)
                        Isem u indirizz tal-kunsinnatur
                        Numru tal-approvazzjoni jew tar-reġistrazzjoni, maħruġ minn (awtorità kompetenti)
                        Isem u indirizz tal-applikant
                        Numru tal-approvazzjoni jew tar-reġistrazzjoni, maħruġ minn (awtorità kompetenti)
                        Isem id-destinatarju u l-indirizz tal-post ta’ destinazzjoni
                        Numru tal-approvazzjoni jew tar-reġistrazzjoni, maħruġ minn (awtorità kompetenti)
                        Prodotti sekondarji tal-annimali/prodotti dderivati (1)
                        Materjal tal-Kategorija 1 magħmul minn:
                        (natura tal-materjal)
                        Materjal tal-Kategorija 2 magħmul minn:
                        (natura tal-materjal)
                        Għalf tal-laħam u l-għadam ġej minn materjal tal-Kategorija 1
                        Xaħam tal-annimali ġej minn materjal tal-Kategorija 1
                        Għalf tal-laħam u l-għadam ġej minn materjal tal-Kategorija 2
                        Xaħam tal-annimali ġej minn materjal tal-Kategorija 2
                        Użu maħsub (1)
                        Rimi
                        Proċessar
                        Kombustjoni
                        Applikazzjoni għall-ħatt
                        Trasformazzjoni f’bijogass
                        Kompost
                        Ikel għall-annimali domestiċi (2)
                        Produzzjoni tal-bijodiżil
                        Għat-tagħlif lil (3):
                        Għall-manifattura tal-prodotti derivati li ġejjin (4):
                        Indika l-kwantità ta’ prodotti sekondarji tal-annimali/prodotti dderivati (il-volum jew il-massa) (4) (5):
                     
                     
                        
                     Test ta 'immaġni
                     
                        PAĠNA 2/2
                        (APPLIKAZZJONI GĦALL-AWTORIZZAZZJONI BIEX JINTBAGĦTU PRODOTTI SEKONDARJI TAL-ANNIMALI LIL STAT MEMBRU IEĦOR
                        (L-ARTIKOLU 48 TAR-REGOLAMENT (KE) Nru 1069/2009))
                        F’każ ta’ laħam u għadam mitħun u ta’ xaħam tal-annimali:
                        Il-materjali ġew ipproċessati skont il-metodu li ġej (6): …
                        Speċi ta’ oriġini:
                        Jiena, hawn taħt iffirmat, niddikjara li l-informazzjoni ta’ hawn fuq hija fattwalment korretta.
                        (Firma: isem, data, dettalji ta’ kuntatt: telefown, fax (jekk japplika), e-mail)
                        Deċiżjoni tal-awtorità kompetenti tal-Istat Membru ta’ destinazzjoni (7):
                        Il-kunsinna mibgħuta hija:
                        rifjutata.
                        aċċettata.
                        aċċettata bil-kondizzjoni li tkun applikata l-isterilizzazzjoni bil-pressjoni (il-metodu 1) għall-materjali.
                        aċċettata suġġetta għall-kondizzjonijiet li ġejjin għad-dispaċċ (4): …
                        Din l-awtorizzazzjoni hija valida sa … (8)
                        (Data, timbru u firma tal-awtorità kompetenti)
                        Noti:
                        Imla d-dokument b’ittri KAPITALI.
                        (1) Immarka kif japplika.
                        (2) Fil-każ ta’ ikel għall-annimali domestiċi maħdum b’materjal tal-Kategorija 1 magħmul minn prodotti sekondarji tal-annimali li jkunu ġejjin minn annimali li tqiegħdu għal trattament illegali kif iddefinit fl-Artikolu 1(2)(d) tad-Direttiva 96/22/KE jew fl-Artikolu 2(b) tad-Direttiva 96/23/KE.
                        (3) Speċifika skont l-Artikolu 18 tar-Regolament (KE) Nru 1069/2009.
                        (4) Imla, jekk xieraq.
                        (5) Speċifika.
                        (6) Speċifika wieħed mill-metodi ta’ pproċessar msemmijin fil-Kapitolu III tal-Anness IV tar-Regolament (UE) Nru 142/2011.
                        (7) Għall-awtorità kompetenti: immarka kif japplika.
                        (8) Daħħal id-data ta’ skadenza ta’ awtorizzazzjoni.”